ప్రేమ, విధి, తప్పులను సరిదిద్దుకోవడం వంటి వాటి గురించి తెలుసుకోవడానికి
నాకు చాలా సమయం పట్టింది, దానికి కొన్ని గట్టి గుణపాఠాలు కూడా తోడ్పడ్డాయి.
ఆ కథలో భాగంగా మూడు ఖండాలలో నేను తన్నులు తిన్నాను, ఆరాధించబడ్డాను,
స్నేహితునిగా ఉన్నాను, ఇంకా బంధీగా గడిపాను.
కానీ అదంతా నేను ఎంచుకోవాల్సి వచ్చిన ఒక సాదాసీదా మార్గం కారణంగా ప్రారంభమైంది,
ఆ మార్గాలు చావడమా, పరారైపోవడమా!
ఒంటి గంటకల్లా మళ్లీ ఇక్కడికి వచ్చేయాలిరా, సన్నాసులారా.
దమ్ము కొట్టి పావు గంట ఆగి వేళ్దాంలే అని అనుకోకండి. అర్థమైందా?
11:00 వర్క్ షాప్ గార్డుల సంఖ్య: 9
హా, సరే. -తెలుసు.
పెంట్రిడ్జ్ జైలు ఆస్ట్రేలియా
వస్తున్నాడు హీరో. -నమస్తే రా, కుక్కా.
ఒరేయ్ పిచ్చి కుక్క!
నీ ఖేల్ ఖతమ్, గురూ. -చచ్చావు పో!
నీకు తగిన శాస్తే జరగబోతోందిరా, కుక్కా.
నీకు మూడింది.
బార్న్స్ ని ఆ భయంకరమైన జైలు నుండి విడుదల చేసేశారు.
తెలుసు. ఇందాకే చూశా వాడిని. ఇంకా ఒక నెల అక్కడే ఉండాలి కదా వాడు?
వాడికి పై అధికారుల్లో చాలా మంది తెలిసిన వాళ్లున్నారు మరి!
నేను సిద్ధంగా లేను.
డేల్, నువ్వు ఆ పారిపోవడం అనే ఆలోచనను పక్కకు పెట్టేస్తావా?
ఆ చెత్త పోలీసోడికి కావాల్సింది చెప్పేయ్.
ఆ తర్వాత? నేనేం కుక్కని కాదు, నెడ్.
ఇక్కడున్న ప్రతీ ఖైదీ నువ్వు కుక్కవనే అనుకుంటున్నారు.
అబ్బా, ఆ బార్న్స్ నిన్ను కిందటి సారి దాదాపుగా చంపినంత పని చేశాడు.
ఈసారి చంపకుండా ఉంటాడు అంటావా?
ఏదైతే అది అయింది! నేను వెళ్లిపోతున్నా. -ఏంటి?
డేల్! మరి నా సంగతేంటి?
నువ్వు నన్ను కూడా తీసుకొని వెళ్లాలి.
డేల్. డేల్!
ఒంటి గంట కావస్తోంది. వీటితో పని జరిగే అవకాశమే లేదు.
డేల్, మనం వెనక్కి వెళ్లిపోవాలి.
డేల్, చెప్పేది విను!
అందరూ వచ్చారో లేదో వాళ్లు తనిఖీ చేసే లోపు మనం మన జైళ్లలోకి వెళ్లిపోవచ్చు.
కింది అంతస్థులో ఒక రంపం ఉంది.
లేదు. దాన్ని ఎవరో తీశారని వాళ్లకి తెలిసిపోతుంది. -తెలీకపోవచ్చు.
అయినా కానీ, ఆ శబ్దం వాళ్లకి వినబడుతుంది కదా?
కార్మికులు వచ్చే దాకా మనం ఆగుదాం.
ఇది పని చేయదు. -పని చేస్తుంది.
ఎందుకంటే, ముందుగోడ ద్వారా పారిపోయేందుకు తెలివున్న ఖైదీలు ఎవరూ పవర్ తో నడిచే
రంపాన్ని వాడరనే ఆలోచనలో వాళ్లు ఉంటారు.
అది నిజమే. దీన్ని వదిలేసి వెనక్కి వెళ్లిపోదాం పదా.
గురూ, నేను వెనక్కి వెళ్లలేను.
కానివ్వు, కానివ్వు. -మీ నలుగురూ ఆగండి.
మనం పని మొదలుపెట్టాలి,
ఆ తర్వాత వెనుక వైపు గుండా వాటిని పైకి తీసుకెళ్లండి.
అబ్బా!
బాబోయ్.
నా పక్కనే ఉండు. ఇక్కడ ఉంటే వాళ్లకి కనబడం.
సరే.
ఎంత ఎత్తు ఉంది?
ముప్పై, 40 అడుగులు ఉండవచ్చు. -ఆహా.
మన కాళ్లు విరుగుతాయేమో.
పద. -డేల్, నాకు ఎత్తులంటే భయం.
నీకేం కాదు, గురూ.
ఓ విషయం చెప్పనా? నువ్వు వెళ్లిపోలే. నేను వెనక్కి వెళ్లిపోతా, నువ్వు వెళ్లిపో.
నీ యెంకమ్మ, కాస్త శాంతించు. -నన్ను వదిలేయ్. ఈ పని నేను చేయలేను.
నువ్వు వెనక్కి వెళ్లకూడదు. నువ్వు వెళ్తే, నేను తప్పించుకున్నానని వాళ్లకి తెలిసిపోతుంది.
హా, కానీ... -హేయ్. నువ్వే ముందు వెళ్లాలి.
బాబోయ్.
అప్పుడు, నాకు తుపాకీ తూటా ఖచ్చితంగా తగులుతుందేమో అనిపించింది.
జైలు నుండి బయటపడగలననే ఆలోచనని కూడా నేను రానివ్వలేదు.
పోలీసులు ఇక్కడికి వచ్చారా?
లేదు.
ఇక్కడికి వచ్చే ముందు ఎక్కడికి వెళ్లావు?
నేరుగా ఇక్కడికే వచ్చా.
మీ అమ్మ ఇంటికి వెళ్లలేదా?
పోలీసులు ముందుగా అక్కడికే వెళ్తారు కదా.
మీ అమ్మ తర్వాత నీకు నేనే గుర్తొచ్చాను అన్నమాట. ఎందుకు?
ఏమో మరి.
దాని గురించి నేను పెద్దగా ఆలోచించలేదు. గోడ దూకి వచ్చేశానంతే.
అంతకు మించి నాకు వేరే ప్లాన్ ఏదీ లేదు.
నువ్వు ఇప్పుడున్న స్థితిలో నాకన్నా మరింత బాగా ఉపయోగపడేవాళ్లు నీకు తెలిసే ఉంటారు కదా.
ఒక విధంగా చెప్పాలంటే, పరారీలో ఉన్న నీలాంటి వ్యక్తికి.
ఇప్పుడు నువ్వు నా విద్యార్థివి కాదు, డేల్.
అదీగాక, జైలు నుండి పారిపోయే వాళ్ళకి సాయం చేసే వృత్తి నాది కాదు కూడా.
సర్, నాకు పారిపోవడం తప్ప ఇంకో దారి లేదు.
అక్కడే ఉంటే నన్ను చంపేస్తారు. నాకు ఇంకో మార్గం లేదనే చెప్పాలి.
నీకు మార్గం ఉంది.
అది చెప్పినంత సులువు కాదు.
అంటే, నేను మళ్లీ కాలేజీకి వెళ్లలేను, పారామెడిక్ ని కాలేను.
నాకు పెద్దగా అవకాశాలేమీ లేవు.
ఒకప్పుడు గర్వంగా ఫీల్ అయిపోయేవాడిని,
నా బ్యాక్ గ్రౌండ్ నుండి ఆ స్థితికి చేరుకున్నందుకు,
మా అమ్మ నన్ను చూసి గర్వపడినందుకు...
మీరు నాలోని ప్రతిభ చూసినందుకు.
ఇప్పుడు చూడండి నా పరిస్థితి ఏంటో!
నేను విఫలమైన విద్యార్థిని, విఫలమైన కొడుకుని...
విఫలమైన నేరస్థుడిని, ఇంకా విఫలమైన డ్రగ్స్ బానిసని.
నువ్వు వాటన్నింటి నుండి ఎదగగల సమర్థుడివి.
లేదు.
లేదు, నేనేం చేశానో నాకు తెలుసు...
నేను మూల్యం చెల్లించాల్సింది దేనికో నాకు తెలుసు.
జైలులో చచ్చినంత మాత్రాన, అది సరి అయిపోదు.
నువ్వు దేని నుండైనా తప్పించుకోవాలంటే, ముందు ఎదగాలి, కాబట్టి...
ఏం అవ్వాలనుకుంటున్నావో చెప్పు.
దీనిలోకి దిగకపోయి ఉంటే ఏం అయ్యుండేవాడినో అదే కావాలనుకుంటున్నా.
అది జరగని పని. ఇక్కడైతే అసలు కుదరదు.
అయితే, నేను ఇక్కడ ఉండకూడదు.
ఎందుకు?
ఎందుకంటే, నువ్వు నిజంగా ఎవరో నాకు తెలుసు.
ఆ విషయం నీకు ఎవరోకరు గుర్తు చేయాలి, అందుకే ఇక్కడికి వచ్చావు.
ఇక తుపాకులకు దూరంగా ఉండు, డేల్.
తుపాకులతో దోచుకోవడాలకు, డ్రగ్స్ కు దూరంగా ఉండు.
నన్ను వెధవని చేయకు.
బొంబాయి భారతదేశం
ఫోర్డ్, లిండ్సే ఆక్లండ్ న్యూజిలాండ్
సోదరసోదరీమణులారా, బొంబాయికి స్వాగతం.
పైనున్న లగేజ్ క్యాబిన్స్ ని...
పదండి. పదండి. -...జాగ్రత్తగా తెరవండి.
అక్కడ దిగగానే మొట్టమొదటగా ఒక రకమైన వాసన నన్ను కమ్మేసింది.
బొంబాయిలో దిగిన ఆ క్షణాన, దాన్ని నేను గ్రహించలేకపోయాను.
కానీ ఇప్పుడు గ్రహించాను. అది ఆశ తాలూకు పరిమళం.
తర్వాతి వాళ్లు రావాలి. -సోదరసోదరీమణులారా,
బొంబాయి అంతర్జాతీయ విమానాశ్రయానికి స్వాగతం...
కానీ వేరొకరి పేరుతో, నకిలీ పాస్ పోర్టుతో అక్కడ నిలబడి ఉన్నప్పుడు
నాకు ఆశ, భయం రెండూ ఒకేలా అనిపించాయి.
న్యూజిలాండ్ పౌరుడు
గుడ్ మార్నింగ్, సర్!
బొంబాయిలో నన్ను మించిన గైడ్ ఎవరూ లేరు.
నా బంగారు నగరం గురించి నాకు తెలియని విషయమంటూ ఏదీ లేదు.
మీకు సహాయం కావాలా? నేను మీకు అన్నీ చూపగలను.
హేయ్... థ్యాంక్యూ, కానీ వద్దులే. -సర్, నన్ను సాయపడనివ్వండి.
అలాగే, సర్.
కానీ మన్నించాలి, సర్, మీరు వద్దు అని ఒక్కసారే చెప్పారు కదా?
మా దేశంలో అయితే, ఒకసారి వద్దు అని చెప్పినంత మాత్రాన అది వద్దు అయిపోదు.
అవునా? మరి ఎన్నిసార్లు చెప్పాలేంటి?
మూడు సార్లు తర్వాత కూడా వద్దు అని చెప్తేనే, నిజంగా వద్దు అన్నట్టు.
నా మాట వినండి, సర్. మీకు చవకగా ఒక మంచి హోటల్ చూపిస్తాను.
అది చూశాక, మీకు ఎంత తోచితే అంత ఇవ్వండి.
ఒకవేళ నేనేమీ ఇవ్వాలనుకోకపోతే?
అది మీ ఇష్టం, సర్.
కానీ మీరు మాత్రం ఇవ్వకుండా ఉండరు.
బొంబాయిలో నేనే నంబర్ వన్ గైడ్ ని.
నంబర్ వన్ జిడ్డుగాడివి నువ్వు.
అవును, సర్. మామూలు జిడ్డుగాడిని కాదు. అందరూ అదే అంటుంటారు. మీకు నా గురించి బాగా తెలిసిపోతోంది.
మా సరుకులను కొంటారా? -లేదు.
సర్.
నా పేరు, ప్రభు.
లిండ్సే.
లిన్-సీ. -లిండ్సే.
లిన్-సీ. సర్, తప్పుగా అనుకోకపోతే మీకు ఒక మాట చెప్తాను, సరేనా?
కానీ... మీ పేరు అంత బాగా లేదు.
వద్దు. వద్దు, థ్యాంక్యూ. -వద్దా?
ఈ దేశంలోని జనాలకు అది చాలా పొడవుగా అనిపిస్తుంది, సరిగ్గా పలకలేరు.
సరే. -చిన్న పేరైతే మేలు.
అది... -"లిన్" అయితే బాగుంటుంది.
హా, పర్వాలేదు. -మీకు పర్వాలేదా? మిమ్మల్ని లిన్ అని పిలవవచ్చా?
లిన్ ఓకే. -సూపర్.
అదీగాక, ఆ పేరుకు మంచి అర్థం కూడా ఉంది.
అవునా? ఏంటి ఆ అర్థం? -"మహా పురుషాంగం."
మహా పురుషాంగమా?
అంటే, సరిగ్గా అదే అర్థం కాదు, కానీ అది వినడానికి "లింగం"లా అనిపిస్తోంది,
"లింగం" అంటే "మహా పురుషాంగం" అని అర్థం.
చూసుకో. -లేదు, లేదు.
నేను చెప్తున్నా కదా,
అది చాలా శక్తివంతమైన పేరు, చాలా అదృష్టం తెచ్చిపెట్టగల పేరు.
ఆ పేరును వినగానే, ఎవరైనా దాన్ని ఇట్టే ఇష్టపడిపోతారు. మీకే తెలుస్తుంది.
సరే, నువ్వే గెలిచావు.
నాకు ఏదైనా ఒక హోటల్ ని చూపించు.
రండి, సర్.
నచ్చిందా?
నచ్చింది.
మీరు ఎక్కడి నుండి వస్తున్నారు?
న్యూజిలాండ్.
నువ్వు ఫిలాసఫీ చదివావు, కదా?
ఈ పరిస్థితిలో అది నీకేమైనా ఉపయోగపడుతోందా?
ఫిలాసఫీ గురించి చర్చించడానికే మనం ఇక్కడ ఉన్నామా?
ఏంటి, నువ్వు నా కంటే తెలివైన వాడివని ఫీల్ అయిపోతున్నావా, డేల్?
నేను వెర్రి పోలీసోడినే.
కానీ ఇన్నేళ్ల అనుభవం వల్ల నాకొక విషయం బోధపడింది,
ఆధారాల ఆధారితమైన పరిశోధన ద్వారా నాకు తెలిసిందేంటంటే,
పగలు తర్వాత రాత్రి ఎలా అయితే వస్తుందో, ప్రతీ వ్యక్తీ ఎప్పటికైనా తన అసలైన స్వభావానికి లొంగిపోవాల్సిందే,
నీలాంటి తెలివైన వాడు అయినా సరే.
మీ అమ్మ గర్వపడిపోతోంది అనుకుంటున్నావా?
కోర్టులో ఉన్నప్పుడు, ఆమె తనని తాను నిందించుకుంటూ ఉండగా చూశాను.
నువ్వు ఆ మనస్సును విరగ్గొట్టేశావు. -మా అమ్మ గురించి మాట్లాడకు.
ఇక్కడ ఉన్న దరిద్రుల కన్నా నువ్వు ఇంకా అష్ట దరిద్రుడివి, ఎందుకో తెలుసా?
ఎందుకంటే, నీకు వీళ్లలా కాకుండా వేరేగా ఉండగల అవకాశం ఉంది.
మీ అమ్మ ఎంతో కష్టపడి నీకెన్నో ప్రయోజనాలని అందించింది, అయినా నువ్వు ఇక్కడికే వచ్చి పడ్డావు.
ఒక మంచి వ్యక్తి కూడా చనిపోయాడు.
ఆఫీసర్ ఫ్లోరిస్ ని ఎవరు చంపారు?
ఎవరో చెప్పు.
చెప్పు.
నాకు గుర్తు లేదు.
గుర్తు తెప్పిస్తాలే.
మేలుకో, లిన్ బాబా! నేను నీకు చూపించాల్సినవి చాలా ఉన్నాయి.
రోజుకు 100 రూపాయాలు ఇవ్వాలి.
వంద ఇస్తే, నీకు మొత్తం చూపిస్తా.
ట్యాక్సీలకు టూరిస్టులే పెట్టుకోవాలి.
ఈ నికృష్టుడిని చుట్టూ తిప్పి తీసుకెళ్దామా?
టీకి కూడా.
నేనే పెట్టుకోవాలా?
ఈ నికృష్టుడు ఊర్లోకి వచ్చి ఎంత కాలమైంది?
నికృష్టుడు అంటే ఏంటి?
అంటే, దరిద్రుడని అర్థం.
చాలా మంచి తిట్టు, లిన్ బాబా. అందరూ దాన్ని వాడతారు.
వెర్రిబాగులోడు అనేది కూడా ఉంది. అంటే పిచ్చోడు అని.
పిచ్చోడా?
ఓరి నాయనోయ్!
ఇతనికేమైనా పిచ్చా?
మనం లంచ్ కోసం ఎక్కడైనా ఆగితే...
ఈ నికృష్టుడు దగ్గరి నుండి ఎంత తీసుకుంటున్నావేంటి?
నికృష్టుడు అని ఎవరిని అంటున్నావు?
మా దేశంలో నా కోసం పోలీసులు గాలిస్తున్నారు,
పరారీలో ఉన్న ఊరూ, ఇల్లూ లేని వాడిని నేను.
కానీ ప్రస్తుతానికి, స్వేచ్ఛగా జీవిస్తున్నాను.
ప్రతీ రోజూ పరుగెత్తూ ఉండటమే జీవితం అయిపోయింది.
ఆ కొత్తదనంలో ఏదో ఆశ, ఉల్లాసం ఉంటాయి.
నాకు బట్టలేమీ వద్దు.
మళ్లీ రేపు వస్తాలే. రేపు వస్తా. రేపు.
మీరు మళ్లీ ఇక్కడికి తప్పక వస్తారు. -థ్యాంక్యూ.
జాగ్రత్త!
నేను ఉన్నాను కాబట్టి సరిపోయింది.
బహుశా మీరు నా అదృష్ట దేవత ఏమో.
కాదు. అస్సలు కాదు.
నాలో చాలా చెడు ఉంది, కాబట్టి నేను దేవతను కాలేను.
మీలో ఎంత చెడు ఉందేంటి? -హేయ్, కార్లా! రా.
ఎప్పుడైనా రేనాల్డోస్ కి వచ్చి చూస్తే, ఆ విషయం మీకే తెలుస్తుంది.
కార్లా!
ఎవరు అతను? -కొత్త స్నేహితుడు తయారయ్యాడా?
రేనాల్డోస్ కెఫే
చిరునామా కనుగొని వచ్చేశారన్నమాట. నా పేరు కార్లా సారనెన్.
లిండ్సే ఫోర్డ్. అందరూ నన్ను లిన్ అని పిలుస్తారు.
అవునా?
హా, దాని అర్థం "మహా పురుషాంగం" అని తెలుసులే.
"పురుషాంగం" అంతే, "మహా" ఏమీ కాదు.
అంటే, మామూలు, సాదాసీదా...
సరే.
ఆమె చతుర్లతో, హొయలతో జాగ్రత్త, కుర్రాడా.
డిడియర్ లెవీ. -లిండ్సే ఫోర్డ్.
ఎక్కడికైనా బయటకు వెళ్తున్నావా? -హా? ఇప్పుడే వచ్చా.
మరి ఎందుకు ఇక్కడే నిలబడి ఉన్నారు?
మీరు కూడా రండి.
అవసరమైనప్పుడు నిలబడి అన్నం తినవచ్చు.
సత్తా ఉంటే నిలబడి ఆ పని కూడా చేయవచ్చు, కానీ నిలబడి తాగడం మాత్రం అసాధ్యం.
అది అనాగరికమైన పని,
ఒక గుంట దగ్గర నిలబడి అడవి జంతువు నీరు తాగినట్టు ఉంటుంది.
విస్కీ...
అదే.
రేనాల్డోస్ ని, చట్టవ్యతిరేక కార్యకలాపాలు జరిగే అనధికార అడ్డాగా భావించవచ్చు,
స్థానిక పోలీసులు కూడా చూసీచూడనట్టే ఉంటారు.
డిడియర్ ఎప్పుడూ అక్కడే ఉంటాడు,
విక్రేతలను, కొనుగోలుదారులను ఒకచోటికి తెచ్చి, కమిషన్ సంపాదించే ప్రయత్నం చేస్తుంటాడు.
కానీ అక్కడ జరిగే వ్యాపార లావాదేవీలన్నీ కఠినమైన నియమాల నడుమ జరుగుతాయి.
టేబుల్స్ దగ్గర డ్రగ్స్, అక్రమంగా దిగుమతైన వస్తువుల డీల్స్ అన్నీ బాహాటంగానే జరుగుతుంటాయి,
కానీ ఈ ఒప్పందాలన్నీ బయట ఉన్న ఫుట్ పాత్ పైనే నిర్ధారితమవుతుంటాయి.
వేశ్యలు, డ్రగ్స్ డీలర్స్, జూదరులు, గూండాలు.
ఏ రోజైన వాళ్లు ఒకరినొకరు చంపుకోవచ్చు, అది వాళ్లకి తెలుసు కూడా.
కానీ, రేనాల్డోస్ లో, హింసకు తావే ఉండదు.
అక్కడ ఉన్న రఫీక్ చాలా ప్రమాదకరమైన వ్యక్తి.
బుక్స్ విషయంలో అక్రమ దందా చేసేవాడు.
బుక్స్? -పాస్ పోర్టులు.
తన బుక్స్ వ్యాపారాన్ని పోగొట్టుకున్నందుకు రఫీక్ పేట్రేగిపోతున్నాడు.
చాలా మంది చనిపోయారు.
అతను ఎవరు? -విజేత.
అబ్దులా టాహేరీ.
అతను అబ్దుల్ ఖాదర్ ఖాన్ కింద పని చేస్తుంటాడు, అతను ఈ నగరంలో ఒకానొక పెద్ద డాన్ అన్నమాట.
డిడియర్, మరీ ఎక్కువ మాట్లాడుతున్నావు.
ఇక్కడ బొంబాయిలో అన్ని తీవ్రమైన గాయాలు అవుతాయని అనుకుంటున్నావా,
లిన్ బాబా?
అది అలవాటు అయిపోయింది. మా దేశంలో నేను ఆంబోని.
ఆంబో అంటే? -ఆంబులెన్స్ తోలే వాడిని.
నువ్వు డాక్టరులా నటిస్తే సూపర్ గా ఉంటుంది.
అలా మనిద్దరం చాలా డబ్బులు వెనకేసుకోవచ్చు.
చిన్న కమిషన్ కి నేను చాలా రోగులని తీసుకురాగలను.
దీని గురించి ఎవరికీ చెప్పకుండే ఉంటే మంచిది.
ఈ సన్ గ్లాసెస్ అదిరిపోయాయి. "త్రిశూల్" సినిమాలో అమితాబ్ లా ఉన్నాను.
అలా చేయకు.
ఇది స్టయిల్, గురూ.
ఇద్దరం మార్చుకుందామా?
మార్చుకుందామా?
కానీ... నిజానికి, ఈ కళ్లజోడు చవకైనది, అంత నాణ్యమైనది కూడా కాదు.
నా కళ్లజోడు నీకు కావాలా వద్దా?
ఈ పని ఎందుకు చేస్తున్నావు?
నువ్వు నా మిత్రుడివి కాబట్టి.
ఏంటి? -నేను ఇక్కడికి షూస్ లేకుండా వచ్చా,
ఎందుకంటే, ఒకడు నా షూస్ లో చెత్త పని చేశాడు.
చూడటానికి మామూలుగానే అనిపించాడు, నేను బాత్రూమ్ కి వెళ్లాను.
బయటకు వచ్చి చూస్తే, వాడి చేతిలో వాడి పురుషాంగం ఉంది,
నా షూస్ లో పాడు పని చేస్తూ ఉన్నాడు.
ఓరి దేవుడా.
యాక్, లీసా.
నాకు ఆ షూస్ అంటే చాలా ఇష్టం.
అయ్యో పాపం. -ఇప్పుడు నేను వాటిని ఎలా వేసుకోవాలి?
లీసా, కార్లా ఎప్పట్నుంచో స్నేహితులు.
తన మొహంలో బాధ కనబడుతుంది, అదే సమయంలో తను కత్తిలా కూడా ఉంటుంది.
పిచ్చోళ్లందరూ నన్ను ప్రేమిస్తుంటారు.
లేదు, డబ్బులిచ్చి నిన్ను ప్రేమిస్తారు. రెంటికీ చాలా తేడా ఉంది.
నీకు దొబ్బేయమని నేను ఇంకా చెప్పలేదా, డిడియర్?
లేదు, కానీ నీ ప్రవర్తనని మన్నించేస్తున్నాను పో.
మనలో మన మాట, లీసా, అలాంటివన్నీ అర్థమైపోతుంటాయి, ప్రత్యేకంగా చెప్పనక్కర్లేదు.
నువ్వు ఒక ఇంటర్వ్యూ ఇవ్వాలి, లీసా. అజ్ఞాతంగానే అనుకో.
అవును. -నీ కథ జనాలను బాగా ఆకట్టుకుంటుంది.
తన షూస్ లో పాడు పని చేసిన వాడి కథ జనాలను బాగా ఆకట్టుకుంటుందా?
హా. -దాన్ని ఎవరు చదువుతారు, కవ్వీ?
విక్రమ్ కన్నా, బాలీవుడ్ లో స్టంట్ మ్యాన్.
అతని చెల్లెలు కవిత, విలేఖరి.
తెలివైన, చక్కని అభిరుచి గల అమ్మాయి, తనదైన ముద్ర వేయాలని తపించే అమ్మాయి.
ఇంతకీ బొంబాయికి ఏ పని మీద వచ్చావు, లిన్?
తనకి చెప్పకు, లిన్.
బొంబాయిలో ఎవరి కథ వారి దగ్గరే ఉంచుకోవాలి,
పాపం కవ్వీకి అది పిచ్చెక్కించే విషయం.
అది నిజం. అది నిజమే.
మరీజియో.
లీసా ఎక్కడికి వెళ్లినా కానీ, ఆమె బ్రోకర్లు అయిన మరీజియో, మొడీనాలు
అక్కడక్కడే తిరుగుతుంటారు. -ఇతను లిన్. న్యూజిలాండ్ నుండి వచ్చాడు.
లిన్, వీళ్లు మరీజియో, మొడీనాలు.
లిన్.
అంటే హిందీలో పురుషాంగం అని కదా?
వాడు కూడా చూడటానికి అలానే ఉన్నాడు.
అలాంటి వాళ్లకి లోకమంతా అలాగే కనిపిస్తుంది.
మా బామ్మ వాళ్ల ఊరు, పాడోవా.
వావ్!
మున్ముందు పరాభావాలు కలగకుండా ఉండటానికి అడుగుతున్నా, నీకు ఇంకే భాషలైనా తెలుసా?
ఈ మధ్య మరాఠీ, హిందీ భాషల్లో బూతులు బాగానే తిడుతున్నా.
అవసరానికి తగ్గట్టు నేను అమెరికన్ యాసలో ధారాళంగా మాట్లాడగలను కూడా.
బాగా మాట్లాడావు. ఇంకాస్త మాట్లాడు.
"నన్ను క్షమించమని నిన్ను కోరడం లేదు.
నేనెప్పటికీ అర్థం చేసుకోలేను, నన్ను మన్నించుకోలేను కూడా.
నేనేదైనా తూటాకి బలి అయితే, నాకు సాయపడు, వెధవలా ప్రవర్తించినందుకు నవ్వుకుంటాను.
కానీ నాకు ఒకటి మాత్రం బాగా తెలుసు. నేను నిన్ను ప్రేమిస్తున్నానే విషయం, స్కార్లెట్."
వావ్.
క్లింట్ ఈస్ట్ వుడ్ లాగా చేయగలవా? -అవును. అవును.
"నిన్ను నువ్వు ఒక ప్రశ్న వేసుకోవాలి.
'నేను అదృష్టవంతుడినేనా?'
నువ్వు అదృష్టవంతుడివేనా, బాసూ?"
ఏంటది... -అది "డర్టీ హారీ" సినిమాలోది.
అది కౌబాయ్ సినిమానా? -నీకు "డర్టీ హారీ" సినిమా తెలీదా?
""డర్టీ హారీ!" నీకు "డర్టీ హారీ" తెలీదా?
అందులో హీరో క్లింటేనా? అది కౌబాయ్ సినిమా కాకపోతే, నేను చూడను.
నువ్వు నటుడివి కావాలి, లిన్.
మనం ఎప్పుడైనా డిన్నర్ ప్లాన్ చేద్దాం.
రాత్రంతా నాతో అమెరికన్ యాసలో మాట్లాడుతూ నన్ను మురిపించవచ్చు.
బై, బై.
బై, మరీజియో. -బై.
మంచిది. బై, మరీజియో. -బై.
మనోడికి కోపం వచ్చేసింది. -వాడు...
అతని ముఖంపై నవ్వు లేదు. -నువ్వు అతడిని ఇబ్బంది పెట్టేసినట్టున్నావు.
భగవద్గీత
మొదట్లో కొన్ని వారాలు, విటులు వస్తూ పోతూ ఉండటం నేను గమనించాను,
ఆ తర్వాత జ్ఞానోదయానికి, ఏకాంతానికి,
ఇంకా స్వీయ వికాసానికి వీలు కల్పించే "అసలైన భారతదేశం" వైపు అడుగులు వేశాను.
కానీ నేను చేసిన పనుల వల్ల కాస్త బలవంతంగానే అలా చేయాల్సి వచ్చింది.
కానీ, బొంబాయిలో నాకు చాలా స్వేచ్ఛగా అనిపించింది,
ఇక్కడ అందరూ కొత్త జీవితాన్ని ప్రారంభిస్తారు.
దానికి నేను మనస్ఫూర్తిగా ప్రతిస్పందించాను.
నువ్వు బొంబాయిలో ఉండకూడదు, లిన్.
బ్రహ్మ దేవుడు "దరిద్రం" అనే పదాన్ని, ఈ ప్రదేశాన్ని ఒకేసారి కనిపెట్టాడు.
నువ్వు వారణాసికో, రాజస్థాన్ కో వెళ్లాలి.
ఏమో మరి. నాకు ఇక్కడ బాగుంది.
బహుశా లిన్ కి ఇంకెక్కడా దొరకంది బొంబాయిలో దొరుకుతుందేమో.
అవునా?
నేను ఇచ్చానని దీన్ని కార్లాకి ఇవ్వు.
కంగారుపడవద్దని నేను చెప్పానని చెప్పు. నా సంగతి నేను చూసుకోగలను.
బై, డిడియర్. లిన్. -మరీజియో.
పద. మేడమ్ జూ దగ్గరకి వెళ్లడం ఆలస్యమైతే బాగుండదు, సరేనా?
ఏంటి ఆ హడావిడి?
ఆహారం విషయంలో, ఫ్రెంచి వాళ్లలా బాగా తింటాను.
ప్రేమ విషయంలో, ఇటలీ వాళ్లలా దాన్ని కుమ్మరిస్తాను.
కానీ వ్యాపార వ్యవహారాల విషయానికి, నేను స్విట్జర్లాండ్ వాళ్ల లాంటి వాడిని,
తటస్థంగా ఉంటాను, ప్రత్యేకించి ఇతరుల వ్యవహారాల్లో అయితే అస్సలు దూరను.
నువ్వు కూడా అలాగే ఉంటే నీకే మంచిది.
ఇక నాకు సెలవిస్తే,
నాకు సిరులు పండించగల వ్యక్తి ఒకడు కనిపిస్తున్నాడు, వెళ్లి కలిసి వస్తాను.
గుడ్ లక్, లిన్.
నేనేమైనా అన్నానా ఏంటి? -లేదు, ఏదో పని ఉండి వెళ్లాడు.
మీ సమావేశం బాగానే జరిగిందా? -నిజానికి చాలా అంటే చాలా బాగా జరిగింది.
ఇప్పుడే లీసా వెళ్లిపోయింది. నీకు ఇమ్మని తను నాకొకటి ఇచ్చింది.
నాతో అలా నడకకు వస్తావా?
నువ్వు ఇది ఎందుకు అని అడగలేదు చూడు, అది నాకు నచ్చింది.
అది నాకు సంబంధించింది కాదుగా.
అయినా, ఇక్కడికి వచ్చావు. ఎందుకు?
లీసా అడిగింది. తనంటే నాకు ఇష్టం.
లీసాని అలా వదిలేస్తే, తన డబ్బులన్నీ డ్రగ్స్ కు తగలేస్తుంది.
ఎప్పుడైనా అవసరం వచ్చినప్పుడు ఉంటాయని, డబ్బును దాచమని తనకి చెప్పాను.
తన తరఫున నేను దాచి పెడతాను అన్నమాట.
"అత్యవసర సమయాల్లో పనికి వచ్చే డబ్బు." -అవును.
కానీ తను ఎప్పుడూ దాన్ని వాడదు.
గంజాయి సంగతి దేవుడు ఎరుగు, లీసాకి ఏంటంటే, తనని ఎవరోకరు చూసుకొనే వాళ్లు ఉండాలి అన్నమాట,
అది తనకి సమస్యలు తెచ్చిపెట్టే మరీజియో లాంటి వాళ్లైనా పర్లేదు.
ఏదోకరోజు ఆ అవసరం తనకి లేదని నీకు నిరూపిస్తుందేమో.
నాకు అనుమానమే. తన వ్యక్తిత్వం అదే.
జనాలు మారే అవకాశం లేదంటావా?
మారక తప్పదు.
జీవితం అనేది సముద్రం మధ్యలో ఉన్న రద్దీగా ఉన్న పడవ లాంటిది.
ఆ పడవలోనే ఉండటానికి మనం ఆత్మాభిమానాన్ని వదులుకోవాల్సి రావచ్చు,
మన ఆత్మగౌరవాన్ని, స్వేచ్ఛని కూడా వదులుకోవాల్సి రావచ్చు.
ఆ తర్వాత, జనాలను నీళ్లలోకి తోసేయడం మొదలుపెడతాం,
అలా స్నేహితులను, మనకి తెలిసిన వాళ్లందరినీ తోసేస్తాం, అయినా కానీ మనకు ఆ స్థలం చాలదు.
పడవ మునగుతూనే ఉంటుంది, దానితో పాటు మనం కూడా మునుగుతాం.
అదే లీసా. తను ఆ పడవ నుండి ఎప్పటికీ బయటపడలేదు.
నువ్వు బుద్దిగా విన్నావే.
అది చాలా ప్రమాదకరం, ఎందుకంటే, అది అవతలి వారిని అయస్కాంతంగా లాగుతుంది.
చెప్పేది వినేవాళ్లుండటం...
నిజంగా వినేవాళ్లుండటం అనేది...
చాలా అరుదు.
ఒక వ్యక్తికి, తాను ప్రత్యేకమనే ఫీలింగ్ ని కలిగిస్తుంది.
సరే, ఇక నువ్వు నీ వినే గుణాన్ని పక్కకు పెట్టేయాలి.
నువ్వు బొంబాయిలో ఏం చేస్తుంటావు?
కొంత కాలం, పాశ్చాత్య దేశస్థులకు...
...ఇక్కడి స్థానికులకు మధ్య వ్యాపార లావాదేవీలలో సహాయపడే అనువాదకురాలిగా పని చేశాను.
ఆ తర్వాత, నా వల్లే వ్యాపార ఒప్పందాలు కుదురుతున్నాయంటే,
ఆ ఒప్పందాలేవో నేనే చేసుకోవచ్చుగా అనే విషయాన్ని గ్రహించా.
బొంబాయి చాలా వేగంగా మారిపోతోంది. ఇక్కడ బాగా డబ్బు సంపాదించవచ్చు.
నీకు కావలసింది డబ్బేనా?
నాకు కావలసిందల్లా నా జీవితం నా గుప్పెట్లో ఉండటమే.
డబ్బు వల్ల ఆ స్వేచ్ఛ లభిస్తుంది.
నిన్ను నిరాశపరిచానా, లిన్?
లేదు. అస్సలు లేదు.
మనకి కావలసింది స్వేచ్ఛే అనుకుంటా, దాన్ని మనం ఎలా దక్కించుకున్నా కూడా.
నీ దృష్టిలో స్వేచ్ఛ అంటే ఏంటి?
ఎక్కడ ఉండాలో, ఏం చేయాలో, ఎవరితో ఉండాలో...
ఎంచుకొనే శక్తి ఉండటం.
నాకు అవన్నీ ఉన్నాయిగా.
ఇదే నా ఇల్లు.
ఇంత పొద్దుపోయే దాకా నిన్ను నాతోనే ఉంచుకున్నందుకు క్షమించు.
ట్యాక్సీలో వెళ్లు. డబ్బులు నేనే ఇస్తా.
నడుస్తానులే. అలా వెళ్తే నగరం గురించి బాగా తెలుస్తుంది.
అంతే అంటావా?
దీనికి, అలాగే నడిచేటప్పుడు నాకు తోడుగా ఉన్నందుకు థ్యాంక్యూ.
నాకు బాగా అనిపించింది.
హా, నాకు కూడా.
ఛ.
అక్కడే ఆగు!
ఇటు రా. -హేయ్!
ఎక్కడికి వెళ్తున్నావు?
ఎక్కడికీ లేదు. నేను టూరిస్టుని. దారి తప్పానంతే.
హేయ్, ఇప్పుడు కర్ఫ్యూ అమలులో ఉంది.
అవునా?
నీ పత్రాలు చూపించు.
నీ పాస్ పోర్ట్ చూపించు.
కర్ఫ్యూని ఉల్లంఘించడం మంచి విషయం కాదు.
నువ్వు జైలుకు వెళ్లాలి. -అబ్బా...
హేయ్! జైలుకు వెళ్తావా, తెల్లోడా?
లేదు.
జైలుకు వెళ్తే ఇక అంతే, మిస్టర్...
చూడు, నేను బొంబాయి నుండి వెళ్లిపోతున్నా.
వేరే చోటికి వెళ్లాల్సిన సమయం ఆసన్నమైంది.
ఎక్కడికి?
ఏమో. గోవాకో, వారణాసికో?
ఎప్పుడు. -రేపే. రేపట్నుంచీ మనం కలుసుకోలేం.
హా, హా. కానీ తెల్లోళ్లు వెళ్లే ఈ ప్రాంతాలు నీకు నచ్చవు అనుకుంటా.
ఎప్పటికీ ఇక్కడే ఉండిపోలేను కదా. -నాకు అది తెలుసు.
కానీ నువ్వు ఒక అసలైన భారత దేశపు పల్లెటూరిని చూడాలి కదా?
నా మాట విను.
వింటున్నా.
నీకు కావాలంటే, నా పనులన్నింటినీ కాసేపటికి ఆపుకొని,
నిన్ను మా పల్లెటూరికి తీసుకెళ్తాను.
ఒక తెల్లోడితో నేనెప్పుడూ ఇలా అనలేదు, కానీ నువ్వు నాకు మంచి స్నేహితునివి.
ఎంత దూరం?
ఒక రైలు ఎక్కాలి, రెండు బస్సులు ఎక్కాలి. ఊరు చాలా అందంగా ఉంటుంది.
నువ్వు వస్తావు కదా?
ఆనందంగా వస్తాను.
బొంబాయిలో ఎంత అయితే తీసుకుంటానో, అక్కడ కూడా అంతే తీసుకుంటా.
రోజుకు 100 రూపాయలు.
రైలు టికెట్లు నేనే కొనాలి కదా?
నువ్వు అంతలా చెప్పాక, నేను ఎలా కాదనగలను, లిన్.
ఎవరు? -కార్లా.
బట్టలు ఉతుక్కుంటున్నావా?
హా.
నేను ఊరు వదిలిపెట్టి వెళ్లిపోతున్నాను.
వెళ్లేముందు వచ్చి బై చెప్దామనుకున్నావా?
హా, రాత్రికి రేనాల్డోస్ కి వచ్చి చెప్దామనుకున్నా.
లోపలికి రా.
ఈ మచ్చలు చిన్న మచ్చలు కావే!
హా. మామూలు పనుల్లో తగిలినవేలే.
ఏంటి సంగతి?
ఓ విషయంలో నాకు సాయపడగలవేమో అని అడగడానికి వచ్చాను.
సరే.
లీసా పరిస్థితి ఇప్పుడు అస్సలు బాగా లేదు.
ప్యాలెస్ అనే వేశ్య వాటికలో పని చేసేలా మరీజియో తనని ఒప్పించాడు.
అది అంత మంచిది కాదు. అక్కడ విటులదే ఇష్టారాజ్యం.
ఆ వాటికని నడిపించే మేడమ్ జూ చాలా ప్రమాదకరమైన వ్యక్తి.
మరీజియో ఏమంటున్నాడు?
మరీజియోకి, తన స్వార్థం తప్ప పక్కనోళ్ళ గురించి అస్సలు పట్టదు.
పార్కర్ నాతో అక్కడికి రావాల్సి ఉంది, లీసా అమెరికా పౌరురాలు కాబట్టి తనని వదిలివేయాలని డిమాండ్ చేయడం కోసం.
గిల్బర్ట్ పార్కర్ యుఎస్ డిపార్టుమెంట్ ఆఫ్ స్టేట్
మేడమ్ జూ ప్రమాదకరమైన వ్యక్తే, కానీ అమెరికన్ ఎంబసీతో సమస్యలు పెట్టుకోవాలని తనకి లేదు.
ప్లాన్ బాగానే ఉంది.
అవును, కానీ పార్కర్ ఊరు వదిలి వెళ్లిపోయాడు.
లీసా అక్కడ బంధీగా ఉంటుంది అనే ఆలోచననే నేను జీర్ణించుకోలేకపోతున్నాను.
అప్పుడు, నువ్వు ఆ రోజు రకరకాల యాసలు మాట్లాడిన విషయం గుర్తు వచ్చింది.
నువ్వు చాలా బాగా మాట్లాడావని లీసా చెప్పింది.
నన్ను ఈ వ్యక్తిలా నటించమని అడగడానికి వచ్చావా?
అవును.
నేను... చూడు, కార్లా, నన్ను క్షమించు, కానీ... ఈ పని నేను చేయలేను.
నువ్వు చేయగలవు.
అంటే, నువ్వేమీ ప్రపంచాన్ని చుట్టిరావాలని తిరిగే యాత్రికుడివి కాదు కదా, లిన్,
లేకపోతే నేను ఇక్కడికి వచ్చి ఉండేదాన్ని కాదు.
బహుశా అందుకే నేను దూరంగా ఉండాలనుకుంటున్నానేమో.
ఇక్కడ ఉండే వాళ్లందరూ, ఏదో విషయంలో తప్పించుకొని తిరుగుతున్నవాళ్లే.
హా, నాకు తెలుసు. ఆ పనే నేను కొనసాగిద్దాం అనుకుంటున్నా.
నేను చెప్తున్నా కదా, అది పని చేయదు. నీ అసలైన స్వభావాన్ని ఎప్పటికీ నువ్వు దూరం చేసుకోలేవు.
నా గురించి నీకేమీ తెలీదు.
కానీ తెలుసుకోదగిన గాథ రవ్వంతైనా ఉంటుందని భావించానే.
నేను పొరబడ్డానేమో.
ఎలాగైనా, నీ చేత నిజాన్ని రాబడతాం.
కాబట్టి, చెప్పేయ్, సరేనా?
ట్రిగ్గర్ ఎవరు నొక్కారు?
నేను కుక్కని కాదు.
నేను ఇక్కడికి, నేను చేసిన నేరాలు అనుభవించడానికే వచ్చాను.
లేదు, లేదు. అలా ఇక్కడ పని చేయదు.
నీకు రవ్వంత ఉపశమనం కూడా లభించదు.
శిక్ష అనుభవించాల్సిందే. నొప్పి భరించాల్సిందే.
ఛ!
ఇక్కడ నీకేమీ జ్ఞానోదయం అయిపోదు, బాసూ. సరేనా?
నీకు నొప్పి తప్ప ఇంకేమీ తెలీకుండా చేస్తాం.
నీలాంటి వాళ్లకి విముక్తి అనేది ఉండదు.
వచ్చే ముందు కనీసం ఒక్కసారైనా తలుపు తట్టవా?
మనం రేపటికి రైలు టికెట్లను ఇప్పుడే వెళ్లి తెచ్చుకోవాలి.
ఇలా చేస్తే, ఆఖరి క్షణంలో ఏ కంగారూ లేకుండా ఎక్కవచ్చు.
అదీగాక, మా పల్లెటూరిలో ఉండే వాళ్లందరికీ మనం కానుకలను కొనాలి.
అందరికీనా?
కాపాడండి! కాపాడండి!
ఎవరైనా ఆంబులెన్స్ కి కాల్ చేయండి!
నేను వెళ్లి ఎవరినైనా తీసుకొస్తా.
ఇది మనకి సంబంధించినది కాదు, లిన్. వెళ్దాం పద, లిన్!
దయచేసి, నాకు సాయపడండి. -నేను చూస్తాను. నేను చూస్తా ఆగండి.
చివరిసారి ఎప్పుడు ఎక్కించుకున్నాడు? -చనిపోతున్నాడు!
చివరిగా ఎప్పుడో చెప్పండి! -నాకు తెలీదు.
అందరూ కాస్త గాలి ఆడనివ్వండి. -ఎవరైనా పోలీసులకి కాల్ చేయండి.
లిన్, ఇది మనకి సంబంధించినది కాదు. మనం ఇరుక్కుపోతాం.
చివరిగా ఎప్పుడు ఎక్కించుకున్నాడు? -మనం తలదూర్చకుంటేనే మంచిది!
లిన్, పద! -ఒక గంట? నాకు తెలీదు.
లిన్, పోలీసులు వస్తున్నారు!
మనం వెళ్లిపోవాలి! లేదంటే మనందరినీ అరెస్ట్ చేసేస్తారు! -దయచేసి కాపాడండి!
పద, పద. మెట్లు దిగి పద. -దయచేసి వెళ్లిపోకండి! చనిపోతాడు!
వెళ్లిపోకండి! రండి! రండి!
నేను అతడిని కాపాడగలిగి ఉండేవాడిని.
ఇంతకు ముందు నేను డ్రగ్ ఓవర్ డోస్ కేసులకి చికిత్స ఇచ్చా కూడా.
అతడిని ఎక్కడికి తీసుకెళ్తున్నారు?
ఏమో, లిన్ బాబా. అతడిని చూస్తే నాకు చనిపోయినట్టే అనిపించాడు.
కనీసం ప్రయత్నించి అయినా ఉండేవాడిని.
దానికి, నాకు సంబంధమే లేదు.
మనం జోక్యం చేసుకోకుండా ఉంటేనే మంచిది.
ఆంబులెన్స్
మీరు కూడా మాతో రావాలి. -మీతో రావాలని నాకు లేదు.
అసలు ఏంటి ప్రయోజనం, ప్రభు,
ఇక్కడున్న ప్రతిక్షణం నేను భయపడుతూ బతకాల్సి వస్తే?
ఎందుకు భయపడుతున్నావు, లిన్?
నేను ఏదోకటి చేయాలి.
హేయ్, లిన్, మనం రేపు ఉదయాన్నే బయలుదేరాలి.
చూడు, నువ్వు వెళ్లి రైలు టికెట్లు తీసుకో.
రేపు ఉదయానికి నేను ఇక్కడికి వచ్చేస్తా. అనుకున్నట్టే మనం బయలుదేరుదాం.
కానీ ఇప్పుడు, నేను ఒక చోటికి వెళ్లాలి.
ఎవరు? -నేను. లిన్ ని.
ఆ పని నేను చేస్తాను. -ఏ పని?
లీసా పని.
మనం ఇవాళ రాత్రి వెళ్లగలిగితే, నేను చేస్తా.
ఏదేమైనా, రేపు ఉదయాన్నే నేను బొంబాయి నుండి వెళ్లిపోతున్నా.
మనస్సును ఎందుకు మార్చుకున్నావు?
పారిపోవడం కన్నా దాన్ని ఎదిరిస్తేనే ఫలితం ఉంటుంది అనుకుంటా.
ఇటు రా.
ఏదైనా మంచి డ్రెస్ ని ఎంచుకో.
ఇక్కడ మగవాళ్ల బట్టలు చాలానే ఉన్నాయే.
ఇక్కడ చివరిగా ఉన్న ఇద్దరు మగవాళ్లు హఠాత్తుగా వెళ్లిపోయారు.
కానీ సామాన్లు తీసుకెళ్లలేదా?
ఒకడు చట్టాన్ని ఉల్లంఘించాడు. కాబట్టి ఉన్న పళంగా వెళ్లిపోవలసి వచ్చింది.
నీకు ఏది కావాలంటే అది వేసుకో.
బాగానే సరిపోయింది.
మరి ఇక్కడ ఉండిన ఇంకో వ్యక్తికి ఏమైంది?
అతను చనిపోయాడు.
ఇది ఎవరి సూట్? చెడ్డవాడిదా, చనిపోయినవాడిదా?
అహ్మద్ ని పూడ్చేటప్పుడు ఈ సూట్ వేయాలని తెచ్చాను. కానీ చివరికి, మేము ఉపయోగించలేదు.
ఏమంటున్నావు, కార్లా!
నువ్వు ఇలాంటివి నమ్ముతావని మాత్రం చెప్పకు. పైగా నీ లాంటి వాడు నమ్మడమా?
నా లాంటి వాడంటే ఏంటి?
నాకు తెలీదు. అదే కదా అసలు విషయం?
నువ్వు ఎవరి కింద పని చేస్తున్నావు?
రాజకీయ వ్యవహారాల కౌన్సిలర్, ఆర్లెన్ హేస్.
నీ స్వస్థలం?
లింకన్, నెబ్రాస్కా.
మిషన్ కి డిప్యూటీ ఛీఫ్?
డోనల్డ్... డోనల్డ్ గేబుల్.
జూ, ఒక రష్యన్ సెక్యూరిటీ ఏజెన్సీ ఏజెంట్ కి ప్రియురాలని అందరూ అంటుంటారు.
కానీ జనాలు ఆమె గురించి చాలా విచిత్రమైన విషయాలు చెప్తుంటారు.
విషయం ఏంటంటే, తను తెలివైనది, పగ తీర్చుకొనే రకం, ఇంకా ప్రమాదకరమైనది.
లీసాకి ముందు ప్యాలెస్ నుండి చాలా మంది పారిపోయి ఉంటారు.
తన గురించి నీకు అన్ని విషయాలు ఎలా తెలుసు?
ఒప్పందాలను ఖరారు చేయడానికి నేను డబ్బులు తీసుకుంటా. వాటిలో కొన్ని ఆ చోట జరిగాయి.
అయ్య బాబోయ్.
నమస్తే, మిస్ కార్లా.
పద్మ.
సర్, మీరు దయచేసి మీ బిజినెస్ కార్డ్ చూపిస్తారా?
మిస్టర్ పార్కర్. కార్లాకి దారి తెలుసు, మీరు తనతో వెళ్లవచ్చు.
సిద్ధమేనా?
ఇతనేనా నీ అమెరికా వాడు?
నా పేరు గిల్బర్ట్ పార్కర్. నేను అమెరికన్ ఎంబసీలో పని చేస్తున్నా.
నేనేమీ అధికారికంగా రాలేదు. ప్రస్తుతానికి అయితే కాదు అనుకోండి.
అంటే, ఇప్పుడు మీరు చేసేది సహాయం అంటున్నారా? -అవును.
మీకు. -నాకు అలా అనిపించట్లేదే.
మీరు ప్రేమలో ఉన్నారా, మిస్టర్ పార్కర్?
ఏంటి? -మీరు కార్లాతో ప్రేమలో పడ్డారు అనుకుంటా.
అలా పడేసే, మీ చేత ఈ పని చేయించుకుంటుంది, అంతే కదా?
ఒక అమెరికన్ పౌరురాలిని, తన ఇష్టానికి వ్యతిరేకంగా ఇక్కడ ఉంచుతున్నారని నాకు తెలిసింది, అందుకే వచ్చా.
కార్లా కూడా మిమ్మల్ని ఎప్పటికైనా ప్రేమిస్తుందని మీరు భ్రమపడకండి.
ఈ మాట నేను మీకు చేసే సహాయంలా భావించండి, మిస్టర్ పార్కర్.
తప్పకుండా. ఇంతకీ లీసా కార్టర్ ఎక్కడుందో చెప్పండి.
లీసా తన ఇష్టప్రకారమే ఇక్కడ ఉంటోంది.
అయితే, తనని తీసుకురండి, ఆ మాట తన నోటితోనే వింటాను.
అది జరగని పని.
పద. దీని వల్ల సమయం వృథా తప్పితే మరో లాభం లేదు.
కార్లా.
ఇది మనిద్దరి మధ్య విషయం, తనకి సంబంధించింది కాదు.
మిమ్మల్ని చూస్తుంటే, మీ మాటలు వింటుంటే మీరు దౌత్యవేత్తలా అనిపించట్లేదు.
లేదు, నేను ఎంబసీ బయటి పనులు చూసుకుంటుంటాను.
నేను దౌత్యవేత్త అని నేను అనలేదే.
నా శాఖ, విషయాన్ని నేరుగా వెళ్లి తేల్చుకొని వచ్చే పనులు చూసుకుంటుంది.
పార్కర్.
కాబట్టి మీరు లీసా కార్టర్ ని తీసుకురావాలి.
ఎందుకంటే, మీరు ఇంకో నిమిషం నా సమయం వృథా చేసినా,
నా ఏజెంట్లను ఈ భవనం ముందు పెడతాను,
వాళ్లు వచ్చేపోయేవాళ్ల ఫోటోలు తీస్తారు.
ఇక ప్యాలెస్ కి, అమెరికా ప్రభుత్వానికి మధ్య యుద్ధం నడుస్తోందని
బొంబాయిలోని అధికార యంత్రాంగానికి స్పష్టంగా అర్థమయ్యేలా చెప్తాను.
మంచి కుక్కనే తీసుకువచ్చి బెదిరిస్తున్నావు, కార్లా.
అహ్మద్, క్రిస్టీనా గురించే ఇదంతా చేస్తున్నావా?
నువ్వెంత చేసినా, వాళ్లు ఇప్పుడు లేరనేది నిజం.
నేను ఇక్కడి నుండి ఉత్త చేతులతో వెళ్తే, ఆ తర్వాత పరిణామాలు నా చేయి దాటిపోతాయి.
సరే.
మీ ఇష్టప్రకారమే కానివ్వండి, మిస్టర్ పార్కర్.
లీసాని తీసుకెళ్లండి.
కార్లా మీకు ఏం చెప్పి ఇక్కడికి తీసుకువచ్చిందో, అది నెరవేరుస్తుందన్నది అనుమానమే.
తను నిజంగానే నన్ను వదిలేస్తోందా?
మిస్టర్ పార్కర్, ఇంకా మేడమ్ జూ ఒక అంగీకారానికి వచ్చారు.
అయితే మిస్టర్ పార్కర్ కి నేను ధన్యవాదాలు చెప్పాలి.
తను మనస్సు మార్చుకోక ముందే ఇక్కడి నుండి వెళ్లిపోదాం.
తనపై అలా మీదమీదకి వెళ్లిపోయావేంటి?
తను బయటపడటమే కదా నీకు కావాల్సింది!
తనని నేను వదిలేసి రాలేను.
నాకు డ్రగ్స్ కావాలి, కార్లా.
నాకు అక్కడ ఉండాలని ఉందని చెప్తేనే జూ నాకు డ్రగ్స్ ఇస్తానంది.
కానీ నా సందేశం అందగానే, ఒక్క క్షణం కూడా ఆలోచించకుండా వచ్చేస్తావని నాకు తెలుసు.
ఇలా వచ్చి కూర్చో.
నేను సిద్ధంగా ఉన్నాను.
డ్రగ్స్ ని మానేస్తాను.
కానీ ఒకేసారి మానేస్తే అది ప్రమాదకరం కదా.
లీసా. నాకు పేరు చెప్పు.
నాకు పేరు చెప్పు.
రుజూల్.
నేను రుజూల్ ఆడేకర్ ని చూశాను.
అంతా సర్దుకుంటుందిలే.
ఆగు!
లిన్, ఆగు! ఆగు!
దయచేసి మాట విను.
ఎందుకు? మేడమ్ జూ గురించి, ఇంకా తనకీ, నీకు మధ్య ఉన్న గొడవ గురించి
ఇంకా సొల్లు కొడదామనా?
ఆ చనిపోయిన వ్యక్తి, అహ్మద్ పేరు తన నోటి వెంట రావడం నేను విన్నాను,
అతని సూటే కదా అప్పుడు నేను వేసుకొని ఉంది.
నేను దీనికి ఒప్పుకుంది, తనకి డ్రగ్స్ ఇవ్వడానికి కాదు. -చాలా ఉంది, నీకు కావాలంటే తీసుకో.
మాట్లాడకు నువ్వు అసలు.
లోపల లీసా అన్న మాటలను నేను విన్నాను.
తన చేత ఒకరి పేరు చెప్పించుకోవడానికే నువ్వు తనని విడిపించావు.
తనని ఏదో కాపాడేద్దామని కాదు.
మరి నువ్వు వీరుడిలా ముందుకు వచ్చావు కదా, అంత అపరాధ భావం నీలో ఎందుకు ఉందంటావు?
అయితే, నేను ఏం చెప్తే ఒప్పుకుంటానో తెలిసే, నాకు ఆ సోదంతా చెప్పావా?
మనందరికీ రహస్యాలు ఉన్నాయి, లిన్.
నీ రహస్యాలేంటో తెలుసుకోవాలని నాకు లేదు, ఎందుకంటే నీకు నావి చెప్పాలనే ఉద్దేశం నాకు లేదు.
కానీ నువ్వు అన్నది నిజమే. నా స్వార్థం కోసమే నేను లీసాని విడిపించాను.
కానీ ఎంతైనా, నువ్వు చేసిన మంచి, మంచి కాకుండా పోదు కదా.
ఆ రెంటికీ తేడా ఉంది, అది గుర్తించు.
నీకు కావలసింది దొరుకుతుందనే ఆశిస్తున్నా.
అబ్బా!
పోలీసులు! పారిపోదాం పదండి!
నన్ను సముద్రం అట్టడుగుకు జారవిడిచేసినట్టుగా ఆ క్షణం నాకు అనిపించింది.
నా చుట్టూ అన్నీ నాశనమైపోతున్నట్టు అనిపించింది.
ఆ క్షణం నాకు తెలీలేదు, ఆ రాత్రి జరిగిన దాని పర్యవసానాలు
భవిష్యత్తులో చవిచూడాల్సి వస్తుందని...
బొంబాయిలో నన్ను మించిన గైడ్ ఎవరూ లేరు. ఇక్కడ నాకు తెలియనిది అంటూ ఏదీ లేదు...
...అవి నా స్నేహితులను, శత్రువులను ప్రభావితం చేసి...
వారి జీవితాలను శాశ్వతంగా మార్చేస్తాయని ఊహించలేదు.
గ్రెగరీ డేవిడ్ రాబర్ట్స్ రచించిన "షాంతారాం" అనే నవల ఆధారంగా రూపొందింది
సబ్ టైటిళ్లను అనువదించినది: రాంప్రసాద్